ଟାଙ୍ଗୀ ୨୭।୧୧ଃ ହାତୀ ଆକ୍ରମଣରେ ଜଣେ ମହିଳାଙ୍କର ମୃତ୍ୟୁ ହୋଇଛି ।ମୃତ ମହିଳା ଜଣଙ୍କ ଟାଙ୍ଗୀ ଥାନା ଭଜାଗଡ ଗାଁର ବୋଲି ଜଣାପଡିଛି ।
ସୂଚନାଯୋଗ୍ୟ ଯେ, ରଣପୁର ରେଞ୍ଜ ମୁକ୍ତାପୁର ଗାଁ ଜଙ୍ଗଲରେ ଆଜି ସକାଳୁ ହାତୀ ଆକ୍ରମଣରେ ଜଣେ ମହିଳାଙ୍କ ମୃତ୍ୟୁ ହୋଇଛି । ମୃତ ମହିଳା ଖୋର୍ଦ୍ଧା ଜିଲ୍ଲା ଭଜାଗଡ ଗାଁର ୬୫ବର୍ଷୀୟା ବୃଦ୍ଧା ମୋତି ବେଉଆ ବୋଲି ଜଣାପଡିଛି । ଆଜି ସକାଳୁ ଝିଅ ଘର ମୁକ୍ତାପୁରରୁ ନିଜ ଗାଁକୁ ଫେରୁଥିବା ସମୟରେ ହାତୀ ଆକ୍ରମଣରେ ମୃତ୍ୟୁ ହୋଇଛି । ହାତୀ ମୋତିଙ୍କ ମୁଣ୍ଡକୁ ଦଳିଦେବା ସହ ଦାନ୍ତରେ ଭୁଷି ଦେଇଛି । କିଛି ଦିନହେଲା ଦଶଟିକିଆ ହାତୀପଲ ଏହି ଅଞ୍ଚଳରେ ବୁଳୁତିବା ସ୍ଥାନୀୟଲୋକେ କହିଛନ୍ତି । ଘଟଣାସ୍ଥଳରେ ପୋଲିସ ଏବଂ ବନ ବିଭାଗ କର୍ମଚାରୀ ପହଞ୍ଚି ତଦନ୍ତ ଜାରି ରଖିଛନ୍ତି ।
